Diari Oficial de la Generalitat Valenciana


Sumari del DOGV 4596, del 26-09-2003 (2003/10159)

Informació pública de les bases per a la provisió mitjançant promoció interna de quatre places d'encarregats de manteniment i consergeria, grup D, vacants en la plantilla de personal laboral fix de la Fundació Municipal de Cultura i Esports.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4596

Data del DOGV
:   26-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10222


Data del document
:   01-09-2003

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * personal de serveis
    * concurs administratiu
    * administració local

Informació pública de les bases per a la provisió mitjançant promoció interna de quatre places d'encarregats de manteniment i consergeria, grup D, vacants en la plantilla de personal laboral fix de la Fundació Municipal de Cultura i Esports. [2003/X10187]
  
El president de la Fundació Municipal de Cultura i Esports de Puçol, per mitjà de resolució de data 10 de juliol de 2003 ha aprovat les bases i convocatòria del següent tenor literal:
  
Bases per a la provisió mitjançant promoció interna de quatre places d'encarregats de manteniment i consergeria, grup D, vacants en la plantilla de personal laboral fix de la Fundació Municipal de Cultura i Esports.
  
1. Objecte de la convocatòria
  
És objecte de la present convocatòria la provisió en propietat, per mitjà de promoció interna, pel procediment de concurs-oposició, de quatre places de naturalesa laboral fixa, d'encarregats de manteniment i consergeria, vacants en la plantilla de personal laboral fix de la Fundació Municipal de Cultura i Esports, pertanyent a la categoria de caps de taller, grup D. Esta plaça es troba inclosa en l'oferta d'ocupació pública de 2002, publicada en el Boletín Oficial del Estado núm. 165, de data 11 de juliol de 2002.
  
2. Requisits dels aspirants
  
Per a ser admesos a la realització de les proves selectives, els aspirants hauran de reunir els següents requisits, que hauran de complir-se en l'últim dia de termini de la presentació de sol·licituds i mantindre's durant tot el procés selectiu.
  
a) Tindre la nacionalitat espanyola o la de qualsevol Estat membre de la Comunitat Europea, o complir amb el que estabix la Llei17/93, de 23 de desembre, sobre l'Accés a determinats sectors de la funció pública.
  
b) Tindre complits els 18 anys i no excedir l'edat legal de jubilació.
  
c) Estar en possessió de la titulació següent: graduat escolar, formació professional de primer grau o equivalent. L'equivalència haurà de ser acreditada per l'aspirant per mitjà de document expedit per organisme oficial.
  
d) No patir malaltia, ni estar afectats per limitació física o psíquica incompatible amb l'acompliment de les funcions o que les impossibilite.
  
e) No haver sigut separat per mitjà d'expedient disciplinari del servei de cap Administració Pública, ni trobar-se inhabilitat per a l'acompliment de funcions públiques.
  
f) Mantindre una relació contractual de caràcter laboral fixa amb la Fundació Municipal de Cultura i Esports de Puçol.
  
g) Posseir una antiguitat mínima de dos anys en el lloc de treball o categoria laboral del grup immediatament inferior, o en la mateixa categoria, a la de la plaça convocada per la Fundació Municipal de Cultura i Esports.
  
3. Sol·licituds
  
Qui desitge participar en les proves d'accés hi haurà de presentar la corresponent instància dirigida a l'alcalde-president, en la que farà constar que reunix tots els requisits exigits en la convocatòria, havent d'adjuntar-se a esta els comprovants següents:
  
- Resguard justificatiu d'haver-hi abonat els drets d'examen, que es fixen en la quantitat de 24,04 euros, (vint-i-quatre euros amb quatre cèntims). El pagament d'estos drets es farà en el compte d'este ajuntament en Bancaixa, número 2077'0124'40-3100421380 o per gir postal o telegràfic, dirigit a la Tresoreria Municipal, on s'indicarà clarament la plaça objecte de la convocatòria, així com la persona que realitza l'ingrés.
  
El termini de presentació de sol·licituds serà de 20 dies hàbils comptats a partir del dia següent al de la publicació de l'extracte de la convocatòria en el Boletín Oficial del Estado.
  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre.
  
4. Admissió d'aspirants
  
Una vegada finalitzat el termini de presentació d'instàncies, l'Alcaldia-Presidència dictarà resolució, declarant aprovades les llistes provisionals d'aspirants admesos i exclosos.
  
En esta resolució que es publicarà en el Butlletí Oficial de la Província i al tauler d'anuncis municipal, constarà el nom i cognoms dels aspirants admesos i exclosos i, si és procedent, el motiu de no admissió.
  
Contra esta resolució es podrà presentar reclamació en el termini de 10 dies hàbils. Si es presenten reclamacions seran acceptades o refusades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.
  
En el mateix acte administratiu, s'indicarà a més, el dia, data i hora del començament de les proves selectives, l'orde d'actuació dels aspirants i la composició dels tribunals. Tot això sense perjuí del que disposa l'article 71 de la Llei 30/1992, de 26 de novembre, per la qual cosa es referix a l'esmena de deficiències.
  
Si no es presenten reclamacions la llista provisional quedarà elevada a definitiva, sense necessitat de realitzar cap tràmit.
  
5. Tribunal qualificador
  
- President: el president de la Corporació o un membre d'esta que delegue.
  
- Secretari: el secretari de la Corporació o funcionari que delegue, que actuarà amb veu però sense vot.
  
- Vocals:
  
- Un representant del professorat oficial, designat per la Direcció General d'Administració territorial.
  
- Un representant de l'administració del Govern Valencià, designat per la Direcció General d'Administració territorial.
  
- El funcionari que ocupe la direcció del respectiu servei dins de l'especialitat o un tècnic superior o un expert designat pel President de la Fundació Municipal de Cultura i Esports.
  
- Un funcionari de carrera, o persona laboral fixa designat per la Corporació a proposta de l'òrgan de representació del personal, si n'hi haguera.
  
- Un membre de la Corporació, a designar entre els representants dels grups polítics municipals. O bé, un funcionari de carrera o personal laboral fix designat pels representants dels grups polítics municipals.
  
- Un membre de la Corporació, a designar entre els representants dels Grups Polítics Municipals. O bé, un funcionari de carrera o personal laboral fix designat pels representants dels grups polítics municipals.
  
- A més hi assistiran sense ser membres del Tribunal, amb veu però sense vot, dos representants sindicals.
  
El Tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el Tribunal i tindran veu, però sense vot.
  
La composició del tribunal serà predominantment tècnica i els vocals hauran de posseir nivells de titulació o especialització iguals o superiors als exigits per a l'accés a la plaça convocada.
  
6. Bases generals
  
En el que preveu estes bases especifiques regirà el que disposa les bases generals publicades en el Butlletí Oficial de la Província número 299, de data 17.12.1997, número 76, de data 31.03.1998, i número 109, de data 09.05.2000; i en el DOGV número 3.145, de data 18.12.1997, número 3.228, de data 23.04.1998, i número 3.744, de data 08.05.2000.
  
7. Fase d'oposició
  
7.1. Primer exercici: Obligatori i eliminatori.
  
Consistirà a desenvolupar per escrit una prova de valoració de continguts, relacionada amb les funcions pròpies dels llocs de treball convocats, i acords a la categoria corresponent, de conformitat amb les matèries contingudes en el temari annex, en un temps màxim de dos hores, i que serà determinada pel Tribunal immediatament abans del començament de l'exercici.
  
7.2 Segon exercici: Obligatori i eliminatori.
  
Desenvolupar un supòsit pràctic, en el termini màxim d'una hora, relacionat amb les funcions de les places convocades.
  
8. Qualificació dels exercicis
  
- El primer exercici es qualificarà de 0 a 10 punts, serà necessari obtindre per a superar-lo un mínim de 5 punts.
  
- El segon exercici es qualificarà de 0 a 10 punts, serà necessari obtindre per a superar-lo un mínim de 5 punts.
  
La puntuació final de les proves selectives s'obtindrà sumant els resultats obtinguts pels aspirants que hagen superat la fase d'oposició, la puntuació obtinguda en el concurs de mèrits.
  
9. Fase de concurs
  
Només podran participar en la fase de concurs els aspirants que hagen superat la fase d'oposició.
  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
  
La valoració dels mèrits al·legats i degudament acreditats pels aspirants en la fase de concurs s'ajustarà al barem següent:
  
1. Coneixement del valencià:
  
Es valorarà fins a un màxim de 0,50 punts i s'acreditarà per mitjà de la possessió del corresponent certificat expedit per la Junta Qualificadora de Coneixements de Valencià, conforme al barem següent:
  
Coneixement del grau elemental: 0.10 punts
  
Coneixement del grau mitjà: 0.25 punts
  
Coneixement del grau superior: 0,50 punts
  
En el supòsit de posseir diversos certificats, només es valorarà el de nivell superior.
  
2. Formació:
  
La formació es valorarà fins a un màxim de 2 punts distribuïts de la forma següent:
  
2.1. Cursos de formació i perfeccionament específics, relacionats amb les tasques pròpies de la plaça que es convoca, de conformitat amb el barem següent:
  
100 o més hores: 1.50 punts per curs.
  
50 o més hores: 1 punt per curs.
  
25 o més hores: 0.50 punts per curs.
  
15 o més hores: 0.20 punts per curs.
  
En este apartat només es valoraran els cursos convocats i organitzats per la Universitat, Instituts o Escoles oficials de funcionaris, o altres entitats sempre que en este últim cas hagueren sigut homologades per l'Institut Valencià d'Administració Pública. Així mateix es valoraran els cursos de Formació Contínua dins de l'acord nacional de Formació Contínua de les Administracions públiques en qualsevol de les seues edicions.
  
3. Per serveis prestats en plaça o lloc amb funcions anàlogues a les del que és objecte de la present selecció:
  
Es valoraren fins a un màxim de 3.5 punts, els treballs realitzats en l'administració local, organismes autònoms que en depenguen o Empreses Públiques Municipals, en plaça o lloc amb funcions anàlogues a les de la plaça que és objecte de la present selecció, o grup immediatament inferior al de la plaça convocada, ja siga en règim de funcionari o contractat laboral, a raó de 0.50 punts per any treballat.
  
Els serveis prestats hauran d'acreditar-se per mitjà de certificat en què es faça constar el temps treballat i les funcions assignades al lloc de treball o els documents acreditatius de les empreses on l'aspirant ha treballat.
  
4. Entrevista
  
Fins a un màxim de 2 punts.
  
10. Publicitat de les llistes
  
10.1. Al finalitzar cada un dels exercicis de la fase d'oposició, el tribunal publicarà en el lloc de l'examen i al tauler d'anuncis de l'Ajuntament, la relació d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici corresponent únicament aquells aspirants que hagen obtingut la puntuació mínima exigida per a superar cada un dels exercicis, segons el que disposa la base 8 de la convocatòria.
  
10.2. Una vegada finalitzada la fase d'oposició, el tribunal, per mitjà d'anunci, publicarà en el tauler d'anuncis d'este ajuntament la llista amb la qualificació final de la fase d'oposició, que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.
  
Als aspirants inclosos en la citada llista es concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en la base 9 d'esta convocatòria.
  
10.3. Una vegada baremats els mèrits, el tribunal exposarà en el tauler d'anuncis de l'Ajuntament la llista d'aspirants amb la puntuació obtinguda en la fase de concurs, se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb el barem.
  
10.4. Resoltes les possibles al·legacions i esmenes, el tribunal, per mitjà d'anunci, publicarà al tauler d'anuncis de l'Ajuntament la relació definitiva d'aspirants aprovats per la seua orde de puntuació total.
  
En cap cas, el Tribunal podrà declarar que han aprovat el procés selectiu un nombre superior al de places convocades.
  
La promoció del personal laboral al nou lloc produirà la baixa en el lloc de treball o categoria laboral d'origen.
  
ANNEX
  
Programa temari
  
1. La Fundació Municipal de Cultura i Esports.
  
2. La Casa de Cultura de Puçol. Organització i activitats.
  
3. Les instal·lacions esportives municipals de Puçol.
  
4. Materials de construcció. Dosificacions de morters i formigons, segons la seua utilització. Útils i ferramentes específiques d'obra.
  
5. Instal·lacions de manyeria i sanejament: abastiment, aigua freda, aigua calenta, reg i contra incendis.
  
6. Instal·lacions elèctriques: Instal·lacions interiors de baixa tensió (locals de pública concurrència). Enllumenat interior. Enllumenat exterior i d'àrees. Posada a terra.
  
7. Xarxes exteriors de distribució i subministrament d'energia elèctrica. Manteniment, avaries i reparacions.
  
8. Instal·lacions de combustibles: gas natural canalitzat, gasoliquats del petroli, gasoil. Emmagatzematge, distribució i receptors. Manteniment, avaries i reparacions.
  
9. Instal·lacions de calefacció, climatització, aigua calenta sanitària i ventilació. Manteniment, avaries i reparacions.
  
10. Instal·lacions de telecomunicacions i audiovisuals; sonorització, megafonia, interfonia, telefonia, antenes, vídeo en circuit tancat. Manteniment, avaries i reparacions.
  
11. Instal·lacions de seguretat i protecció: sistemes de detecció i alarma. Sistemes de protecció contra robatori i atracament. Sistemes de protecció contra incendis. Parallamps. Avaries i reparacions.
  
12. Electrodomèstics i gasodomèstics. Característiques, components, avaries i reparacions.
  
13. Instal·lacions de transport vertical: ascensors i muntacàrregues. Avaries i reparacions.
  
14. Riscos laborals del personal de manteniment. Mesures de prevenció i seguretat en el treball.
  
15. Equips de protecció individual.
  
16. Evacuació de locals.
  
17. Mitjans d'extinció d'incendis.
  
18. Útils, ferramentes, màquines i mitjans auxiliars necessaris per a la prestació de serveis de conservació i manteniment. Maneig.
  
19. Orde i neteja del lloc de treball.
  
20. Equips i instruments de mesura i comprovació utilitzats per a la detecció d'avaries.
  
ANNEX I
  
Model d'instància
  
Sol·licitud per a prendre part en la convocatòria de proves selectives
  
Sr./Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI núm. \_\_\_\_\_\_\_\_\_\_\_ i domicili a efectes de notificacions en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Telèfon: \_\_\_\_\_\_\_\_
  
EXPOSA,
  
Que de conformitat amb el que disposen les bases aprovades i la convocatòria de proves selectives per a cobrir per mitjà de promoció interna quatre places d'encarregats de manteniment i consergeria, grup D, i complint amb els requisits establits en la citada convocatòria,
  
SOL·LICITE:
  
Ser admés a les citades proves selectives.
  
DOCUMENTACIÓ QUE S'HI APORTA:
  
Fotocòpia compulsada del DNI.
  
Justificant de l'abonament dels drets d'examen
  
Titulació exigida en la convocatòria
  
Data i firma.
  
SR. PRESIDENT DE LA FUNDACIÓ MUNICIPAL DE CULTURA I ESPORTS
  
Contra les presents bases i la corresponent convocatòria, actes que esgoten la via administrativa, cal interposar:
  
A. Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el dit recurs serà d'un mes, comptat des de l'endemà de la publicació de les presents bases en el Butlletí Oficial de la Província de València i Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució, en este cas quedarà expedita la via contenciosa administrativa.
  
B. Recurs contenciós administratiu, directament, davant la Sala contenciosa administratiu del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptats des de la publicació de les presents bases en el Butlletí Oficial de la Província de València i Diari Oficial de la Generalitat Valenciana, si no s'ha interposat el potestatiu recurs de reposició;
  
b) De dos mesos, comptats des del dia en què es notifique la resolució expressa del recurs de reposició, o
  
c) De sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.
  
Sense perjuí de qualsevol altre recurs que s'estime procedent.
  
Cosa que fem pública perquè en prengueu coneixement i als efectes oportuns.